Yuxulu dərə (film)

Yuxulu boşluq () — 1999-cu ildə istehsal olunmuş ABŞ filmi. Film Vaşinqton İrvinqin "Yuxulu boşluq haqqında əfsanə" əsəri əsasında ekranlaşdırılmışdır. Bir çox məşhur filmlərin, o cümlədən, "Bitlcus", "Betmen" kimi filmlərin rejissoru olan Tim Börtonun bu filminin hekayəsi, mühiti və xarakterləriylə klassik sinematoqrafik istiqamətdən bir şah əsərə bənzəyir. Əllinci illərin fantastik qorxu filmlərindəki əksəriyyətlə qara ağ tonların ağırlıqlı olduğu havada olan "Yuxulu boşluq" filminin çəkilişləri üçün İngiltərədə hekayəyə uyğun kiçik bir kənd yenidən bərpa edilmişdir. Bu film ən çox ABŞ, Fransa və Böyük Britaniyada izlənmişdir.

 Məzmun 

1799-cu il, Nyu-York. İkabod Kreyn iyirmi dörd yaşında "Konsteybl" vəzifəsində çalışan kiçik gənc zabitdir. Onun zabit olmasına baxmayaraq bəzi qəribəliklərinə görə fərqlənir. İkabodun ölülərdən çəkinməməsinə baxmayaraq, balaca həşəratlardan bərk qorxur. İkabod Nyu-Yorka Yuxulu Boşluq" adlandırılan ilk hollandların məskunlaşdığı Uestçester qraflığının () kəndinə, onun başçılarının köməyi ilə göndərilir ki, başı kəsilən şəxsiyyətlərin ölümü araşdırılsın. Bu ölüm sırasına: Piter Van Qarret, onun oğlu Dirk və dul qadını Elizabet Vinşip. Yeniliyin pioneri olan İkabod meyitlərin yarılması üçün müasir formalı qeyri-adi alətlərindən istifadə edir. İkabod meyitlləri görən zaman əsas olaraq başların olmamasına diqqət yetirir. İkabod tədqiqat işlərini davam etdirərək yeni müxtəlif maraqlı faktlarla qarşılaşır.

İkabod Kreyn varlı fermaçı Baltusun evinə gələn andan ətrafdakılardan üşbhələnməyə başlayır. Amma bu zaman Baltus ona "Başsız atlı" haqqında əhvalatı danışmağa başlayır. Amerika koloniyalarının müharibəsi dövründə (1775–1783) qessen şahzadəsinin alman kavalerlərindən biri yoluna keçən hər bir nəfəri öldürməyə başlayır. Bu kavaler xəncəri ilə birgə dişlərini də itiləmiş və yoluna çıxan adamların hamısının başını kəsmişdir. Lakin onu 1779-cu ildə onu muzdlu əsgərlər izləmiş və "Yuxulu boşluq" adlandırılan bir yerə aparmışlar. Burada onun başı kəsilmiş və bədəni başıyla birgə basdırılmışdır. Artıq kənd sakit bir həyat yaşayacaqdı. Amma həmin hadisələrdən bir neçə müddət keçdikdən sonra kənddə qəddar ölümlər başlayır. Kəndlilərin sözlərinə görə, onların gördükləri qatil "Başsız atlı"dır. Bu əhvalatı qulaq asdıqdan sonra İkabod Kreyn dərhal istintaqını davam etdirməyə başlayır.

İkabodun eşitdiyi maraqlı faktlar onun üçün hal-hazırda yetərli deyildir. "Başsız atlı"nın kəndlilərin başlarını kəsməsi və kəsilmiş başların özü ilə aparması onu çox maraqlandırır. Ona bu işdə az yaşlı uşaq və Katrina böyük köməklik göstərir. Hələ İkabon bura gələn zaman bir mərasimlə rastlaşır. Mərasimdə oyun keçirilir. Oyunun qaydasına görə, gözü bağlı şəxs sevgilisini taparaq onun yanağından öpməlidir. Bankirin qızı Katrina gözünü bağlayaraq oyuna qatılır. Katrina bir şəxsi öpür və gözlərini açaraq yad adamı görür. Bu adam bura yenicə gəlmiş İkaboddur. Məhz bu andan etibarən İkabod ona aşiq olmuşdur.

İkabod Kreyn "Başsız atlı" ilə rastlaşan zaman onun qan axan "Ölülər ağacı"nın içinə girdiyini görür. Buradan aydın olur ki, "Başsız atlı"nın evi buradır. Səhərlər "Başsız atlı" burada yaşayır və gecələr isə ovuna başlayır. İkabod "Ölülər ağacı"nın ətrafında onun qurbanlarının başlarını aşkar edir. Artıq İkabod "Başsız atlı"nın mövcud olmasına inanmağa başlayır. İkabod Kreyn istintaq zamanı konsteyb və Baltus Van Tasseldən şübhələnir. Baltus Van Tassel "Başsız atlı" tərəfindən öldürülən zaman İkabod Katrinadan şübhələir. Bu səbəbdən buranı tərk etmək istəyir. Lakin buradan çıxan zaman yolda qətllər haqqında fikirləşir və qərarra gəlir ki, bu işdə Katrinanın heç bir günahı yoxdur. İkabod geri qayıdan zaman Meri Van Tasselin Katrinanı əsir tutduğunu görür. Meri Van Tassel Katrinanın ögey anasıdır. Əvvəllər qessel tayfasından olan yoluna çıxan adamların başını kəsən döyüşçüyə xəyanət edən balaca əkiz qızlardan biri olub. Meri yaşlandıqca doğma əkiz bacısını öldürmüş və "Başsız atlı"nı diriltmişdir. Meri Van Tassel "Başsız atlı"nın köməyi ilə Tesselin var-dövlətinə sahib olmaq istəyir.

Bu zaman onlar arasında mübarizə gedir. "Başsız atlı" isə yenidən peyda olur. İkabod, az yaşlı uşaq və Katrina evdən qaçmağı bacarırlar. Onlar "Ölülər ağacı"nın ətrafına gəlirlər. Meri "Başsız atlı"ya İkabodu öldürməyi əmr verir. Bu zaman Merinin əlində qotaz olur. Bu qotazın sayəsində "Başsız atlı" idarə olunur. Qotaz sındıqdan sonra artıq "Başsız atlı" bütün idarədən azad olunur və Meri ölümcül halda "Ölülər ağacı"nın içinə aparır. Bütün kənd yenidən iyirmi il bundan əvvəlki kimi sakitdir. İkabod, az yaşlı uşaq və Katrina Nyu-Yorka yola düşürlər və XIX əsri qarşılayırlar.

 Rollarda 
 Ad  Rol  QeydlərConni Depp  İkabod Kreyn  Filmin baş qəhrəmanıMiranda Riçardson  Meri Van Tassel  Qəddar qadınKristina Riççi  Katrina Enn Van Tassel  İkabodun sevdiyi qızMaykl Qembon  Battus Van Tassel  Varlı fermaçı və bankirKasper Van Dyen  Brom Van Brant  Aristokratdır və Katrinanı sevirMaykl Qof  Ceyms Hardenbuk  NotariusKristofer Li  Hakim  Cinayətlərin araşdırılmasında İkaboda kömək edirKristofer Uolken  Başsız atlı  Alman döyüşçüsüAlan Armstronq  Zabit  Baş KonsteyblRey Park  titrdə göstərilməyib "Başsız atlı"nın döyüş səhnələrini ifa edən kaskadyorLiza Meri  Ledi KreynMeri Pikerinq  Cavan Masbet Cessika Oyeloyo  Sara Martin Landau  Piter Vann Harrett İen Makdayarmid  Həkim Lankaster Riçard Qriffits  Magistrat Filips Ceffri Cons  Stinvik 

 Mükafatlar 
 Mükafat Kateqoriya Qazanan Nəticə Oskar mükafatı Ən yaxşı incəsənət dekorasiyası Rik Heinriçs, Piter Yan  Ən yaxşı film Emmanuel Lubezki  Ən yaxşı kostyum Kolin Atvud  BAFTA mükafatı Ən yaxşı kostyum Kolin Atvud  Ən yaxşı istehsalat layihəsi Rik Heinriçs  Ən yaxşı vizual effektlər Cim Mitçell, Kevin Yaqer, Coss Vilyams, Peddi İson  Saturn mükafatı: Ən yaxşı aktrisa Kristina Riççi  Ən yaxşı musiqi Denni Elfman  Ən yaxşı qorxulu film "Yuxulu boşluq"  Ən yaxşı rejissor Tim Börton  Ən yaxşı ssenarist Endryu Kevin Ualker  Ən yaxşı aktyor Conni Depp  Ən yaxşı dəstəklənilən aktyor Kristofer Ualken  Ən yaxşı dəstəklənilən aktrisa Miranda Riçardson  Ən yaxşı kostyum Kollen Atvud  Ən yaxşı kosmetika Kevin Yaqer, Piter Auen  Ən yaxşı xüsusi effektlər Cim Mitçell, Coss Vilyams, Kevin Yaqer, Mark S. Miller  MTV Film mükafatı Ən yaxşı qəddar Kristofer Ualken  Amerikan Kinematoqrafist Cəmiyyəti Kinematoqrafiyada görkəmli nailiyyətçi Emmanuel Lubezki  Onlayn Film Tənqidçiləri Cəmiyyəti Ən yaxşı Kinematoqraf Emmanuel Lubezki  Santa Fe Film Tənqidçiləri Dairəsi Mükafatları Ən yaxşı Kinematoqraf Emmanuel Lubezki  Yeniyetmə Seçimi Mükafatı Ən yaxşı aktrisa seçimi Kristina Riçi  Cavan Aktyor Mükafatı Ən yaxşı cavan aktrisa Kristina Riçi 

 İstinadlar 

 Xarici keçidlər 

 Yuxulu boşluq  İnterestingswords.com saytında, Yoxlanılıb: 27 avqust 2014
 Yuxulu boşluq Kinopoisk.ru saytında, Yoxlanılıb: 27 avqust 2014

Kateqoriya:Kabus filmləri
Kateqoriya:ABŞ-nin qorxu filmləri
Kateqoriya:Almaniyanın qorxu filmləri
Kateqoriya:1999-cu ilin qorxu filmləri
Kateqoriya:ABŞ-nin qaranlıq fentezi filmləri
Kateqoriya:1999-cu ilin filmləri
Kateqoriya:1999-cu ilin ABŞ filmləri
Kateqoriya:American Zoetrope filmləri
Kateqoriya:BAFTA qalibləri (filmlər)
Kateqoriya:Cadugərlik haqqında filmlər
Kateqoriya:Tim Börtonun filmləri
Kateqoriya:Paramount Pictures filmləri
Kateqoriya:Mandalay Pictures filmləri
Kateqoriya:ABŞ-nin polis detektiv filmləri
Kateqoriya:Manhetten haqqında filmlər
Kateqoriya:ABŞ-nin cinayət-qorxu filmləri
Kateqoriya:ABŞ-nin kabus filmləri
Kateqoriya:Summit Entertainment filmləri